กรุงไทย-กรุงศรีชูกอง6เดือน
2 บลจ.ขายกองตราสารหนี้ 6 เดือน &#8220;กรุงไทย&#8221; ลงทุนในประเทศจ่าย 2.7% ต่อปี &#8220;กรุงศรี&#8221; แบ่งลุยนอก
15 พ.ค. 2556

2 บลจ.ขายกองตราสารหนี้ 6 เดือน “กรุงไทย” ลงทุนในประเทศจ่าย 2.7% ต่อปี “กรุงศรี” แบ่งลุยนอก
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยสมาร์ท อินเวส 6 เดือน 2 (KTSIV6M2) เสนอขายตั้งแต่วันนี้ถึงวันที่ 17 พ.ค. 2556 อายุโครงการ 6 เดือน เป็นกองทุนที่เปิดขายและรับซื้อคืนเป็นรอบ คาดรอบการลงทุนนี้ผลตอบแทนประมาณ 2.7% ต่อปี
กองทุนเน้นลงทุนในประเทศเป็นหลัก โดยจะลงทุนพันธบัตรธนาคารแห่งประเทศไทย 10.5% ลงทุนเงินฝาก บัตรเงินฝาก ตั๋วแลกเงินของธนาคารทิสโก้ 23.5% ธนาคารแลนด์ แอนด์ เฮ้าส์ 20% และลงทุนในตั๋วแลกเงินของภาคเอกชน 46% ของมูลค่าทรัพย์สินสุทธิของกองทุน 
ทั้งนี้ หลายฝ่ายคาดการณ์ว่า การประชุมคณะกรรมการนโยบายการเงิน (กนง.) ในวันที่ 29 พ.ค.นี้ จะมีมติให้ลดอัตราดอกเบี้ยนโยบายลงจากปัจจุบันที่ 2.75% ต่อปี ขณะที่อัตราดอกเบี้ยเงินฝากประจำของธนาคารพาณิชย์ขนาดใหญ่ประเภท 6 เดือน อยู่ระหว่าง 1.953% และธนาคารขนาดกลางและเล็กอยู่ที่ประมาณ 23.3% 
นายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี กล่าวว่า บลจ.กรุงศรี เสนอขายกองทุนเปิดกรุงศรีตราสารหนี้ 6M58 (KFFIX6M58) อายุประมาณ 6 เดือน เสนอขายระหว่างวันที่ 1420 พ.ค. 2556 ผลตอบแทนประมาณ 2.8% ต่อปี โดยจะลงทุนตราสารหนี้ เงินฝากทั้งในและต่างประเทศ
กองทุนจะลงทุนในตราสารหนี้ทั้งในประเทศและต่างประเทศ เช่น เงินฝากธนาคาร Bank of China (สาธารณรัฐประชาชนจีน , สาขามาเก๊า) สัดส่วน 5% เงินฝากธนาคารทิสโก้ สัดส่วน 20% เงินฝากธนาคารซีไอเอ็มบีไทย สัดส่วน 20% ตราสารหนี้ EMTN ออกโดยธนาคาร Banco Itau Unibanco S.A (บราซิล) สัดส่วน 10% ตราสารหนี้ระยะสั้นออกโดยธนาคารธนชาต สัดส่วน 20% ตั๋วแลกเงินออกโดยบริษัท อยุธยา แคปปิตอล ออโต้ ลีส สัดส่วน 20% และตราสารหนี้ภาครัฐไทยสัดส่วน 5%